A l’Àrea de Suport a la Recerca de l’ICIQ hi ha disponibles un ventall molt ampli de tècniques espectroscòpiques: RMN, UV-Vis, Raman, fluorescència, NIR, dicroïsme circular o IR.\nPer a entendre qualsevol tècnica espectroscòpica hem de pensar que sempre tenim 3 elements bàsics: la font de llum, la mostra que volem estudiar i un detector. La font de llum irradia la mostra, interacciona amb les substàncies que la formen, aquestes modifiquen la llum incident (perquè l’absorbeixen parcialment o perquè n’emeten una de diferent) i amb un detector enregistrem la llum resultant d’interaccionar amb la mostra. Si sabem interpretar les diferències entre llum incident i llum resultant (enregistrades en forma del que anomenem espectre), obtindrem informació sobre la mostra.\nEsquema del funcionament d’un anàlisis espectroscòpic\nEls tipus d’espectroscòpia es diferencien segons el tipus d’energia radiant implicada, és a dir, segons el tipus de llum que fem servir per a interaccionar amb la mostra. Les radiacions de l’espectre electromagnètic es diferencien entre si per tenir una longitud d’ona determinada, cosa que farà que la interacció d’aquesta radiació amb la matèria sigui diferent depenent del tipus de radiació amb què treballem.\nSegons el tipus de radiació que fem servir, és a dir, segons la tècnica espectroscòpica triada, podem obtenir una informació o una altra (informació estructural, quantitativa, qualitativa…) perquè depenent del tipus de llum, interaccionarà d’una manera o d’una altra amb les molècules de la nostra mostra. Per tant, triarem una o altra tècnica espectroscòpica segons el tipus de molècules que contingui la nostra mostra i la informació que en vulguem obtenir.\nImatge amb les diferents longituds d’ona que existeixen\nAlgunes de les tècniques espectroscòpiques més comuns són:\nEspectroscòpia d’absorció atòmica: s’empra llum ultraviolada (UV) o visible per a detectar i quantificar metalls presents en una mostra. La radiació interacciona amb àtoms de metall en estat gasós, que l’absorbeixen i aquesta provoca canvis en el nivell d’energia dels electrons.\nEspectroscòpia d’UV-Visible: implica llum de la zona de l’ultraviolat i visible i s’empra per a determinar i quantificar certes molècules que a resultes de la interacció amb la radiació, pateixen canvis en els nivells energètics dels electrons d’alguns tipus d’enllaços.\nEspectroscòpia d’IR (infraroig): empra llum infraroja, i s’utilitza per a determinar, quantificar i obtenir informació estructural de certes molècules els enllaços de les quals vibren a la freqüència de l’IR i absorbeixen part d’aquesta radiació.\nEspectroscòpia Raman: empra llum UV-vis i de l’IR proper, i s’utilitza per a obtenir informació estructural i determinació de compostos, que en contacte amb la radiació incident, n’emeten una altra que és detectada i analitzada.\nEspectroscòpia de Ressonància Magnètica Nuclear (RMN): es basa en l’absorció d’ones de ràdio per part del nucli de determinats àtoms sotmesos a un camp magnètic. És una tècnica molt emprada en determinació estructural.\n« Principis actius\nCatàlisi Supramolecular »


Vintè repte vital: garantir una medicina ètica - Reial Acadèmia Europea de Doctors\nVintè repte vital: garantir una medicina ètica\nMay 15, 2021 | Coronavirus des del coneixement, Educació, ètica i valors, Salut\nErnesto Kahan, Premi Nobel de la Pau en representació de l’Associació Internacional de Metges contra la Guerra Nuclear, director de l’Organització Mundial d’Escriptors i acadèmic d’honor de la Reial Acadèmia Europea de Doctors-Barcelona 1914 (RAED), participa a la primera edició del projecte Reptes Vitals per a una Nova Era, impulsat per la Fundació Pro Reial Acadèmia Europea de Doctors conjuntament amb la RAED, amb el treball “El futuro de la medicina y sus retos éticos vitales”, en el qual analitza el debat ètic que ha deixat la pandèmia, des del triatge de pacients als criteris de vacunació, entre els professionals mèdics i els gestors polítics. El primer lliurament de Reptes Vitals ha vist la llum aquest mateix mes d’abril en format de llibre amb l’objectiu d’establir-se com un informe pluridisciplinar anual de referència sobre la nova realitat que sorgeix després de la pandèmia.\nPer a l’acadèmic d’honor, les experiències que deixa la pandèmia, amb el dur procés de cribratge de malalts a les ucis en els mesos més durs d’afectació, el necessari recurs a medicaments poc experimentats o contrastats o els criteris de vacunació s’uneixen a aspectes com ara el desenvolupament tecnològic o la nanotecnologia amb aplicacions mèdiques. Així mateix, l’enginyeria genètica, la macro i microcirurgia, la cronificació de moltes patologies, la neurociència, l’aparició de noves malalties infeccioses, l’envelliment o la comunicació amb el pacient obren un debat que al seu entendre cal estar garantit per una ètica irreprotxable.\nKahan insta el sector a treballar i vetllar per aquesta ètica que ha d’acompanyar el pacient del futur i al metge del futur, així com als centres mèdics i serveis sanitaris que sorgeixin de la pandèmia. “L’ètica mèdica és molt reconeguda, ja que, universalment, els metges s’adhereixen al Jurament Hipocràtic, que va ser pronunciat per Hipòcrates, l’anomenat pare de la medicina, a l’illa de Cos (a la Grècia actual) fa 2.500 anys. Actualment, els fonaments de l’ètica mèdica figuren al Codi Internacional d’Ètica Mèdica, que és el document que estableix les bases per al comportament de professionals de medicina a tot el món. L’Associació Mèdica Mundial és l’organisme que va propugnar aquesta sèrie de normes, originades l’any 1949 i esmenades en diferents congressos als anys 1968 i 1983. No obstant això, l’ètica mèdica canvia conforme canvia la societat i la seva brúixola moral. I efectivament els nous canvis que generen l’evolució de la medicina han de requerir adequacions de la ètica mèdica”, considera l’expert.\nReptes Vitals per a una Nova Era ha iniciat el seu camí amb el compromís d’una quarantena de científics, entre ells diversos Premis Nobel, ex-ministres i ex-caps d’Estat, tots referents als seus àmbits d’estudi, que aportaran les seves propostes per elaborar aquest complet i nou estudi . Una rigorosa guia de l’anomenada nova realitat des de les seves múltiples arestes.\nPreviousLa ‘malaltia holandesa’ de l’economia espanyola\nNextLa Reial Acadèmia renova els seus òrgans de govern


Èxit de la presentació del projecte de rehabilitació del port del Molinar\ndBalears | 15 novembre 2018\nL’acte públic de presentació del projecte de rehabilitació del port del Molinar, celebrat aquest dimecres al col·legi del Molinar, va ser tot un èxit. L’afluència de públic va ser nombrosa amb unes 200 persones, entre les quals hi havia representats de totes les formacions polítiques.\nLa presentació que va comptar amb les ponències del president d'Autoritat Portuària de les Balears, Joan Gual de Torrella, i del cap d’infraestructures, Antoni Ginard, va fer palès que el projecte de rehabilitació del port centenari és un projecte amb solvència tècnica que millora la seguretat i operativitat del port i que compta amb el consens social i polític.\nJoan Gual va dir que serà un port obert a la ciutadania sense barreres físiques que permetrà una relació més íntima de la gent amb la mar, millorant així el passeig marítim del Molinar. El president va afirmar que aquest port garantirà l’ús per la nàutica social amb eslores màximes de 8 metres i que sense créixer en superfície es reorganitzaran els espais per a donar major funcionalitat i harmonia estètica al port.\nTotes les formacions polítiques varen intervenir\nDurant l’acte va haver espai per la intervenció dels diferents partits polítics municipals que varen donar el seu suport unànime. «Això no fa més que reforçar el projecte presentat per l'Autoritat Portuària de les Balears i llança un missatge a la ciutadania que tots anem: polítics, administracions i ciutadania en la mateixa direcció».\nUna participació activa dels assistents\nAl torn de paraules els assistents varen poder demanar sobre diferents qüestions que varen ser contestades i argumentades tècnicament resolent qualsevol dubte. En diferents moments de l’acte es va manifestar l’alegria i suport dels assistents amb forts aplaudiments.\nLes obres de rehabilitació del Port podrien començar al febrer\nEs va confirmar que es preveu que les obres de rehabilitació comencin en febrer. 'Al Molinar, Port Petit' ha demanat que les obres comencin el més aviat possible.


Trobada institucional entre el Prat, Moçambic i el Senegal contra la violència masclista\nInici » Actualitat » Notícies » Trobada institucional entre el Prat, Moçambic i el Senegal contra la violència masclista\nTEMES: Persones,Cooperació, Justícia Global, Pau i Drets Humans, Dones\nUna visita tècnica mostra la importància del municipalisme per abordar la igualtat de gènere\nImatge de la trobada a les Cases d'en Puig.\ndimecres, 14 novembre, 2018 - 12:45\nLes Cases d'en Puig han acollit una jornada tècnica amb representants polítics i de la societat civil del Senegal i Moçambic. Es tracta d'una trobada amb l'objectiu que la delegació d'aquests països conegui quines polítiques es desenvolupen a nivell municipal en l'àmbit de la igualtat entre gèneres i la llibertat sexual. Personal tècnic de l'Ajuntament del Prat, encapçalats per la regidora d'Igualtat, Joventut i Solidaritat, Anna Martín, han rebut la delegació africana.\nLa visita s'emmarca dins d'una iniciativa de cooperació entre Catalunya, Moçambic i el Senegal impulsada per la Diputació de Barcelona i amb la col·laboració de l'Agència Catalana de Cooperació i l'Institut Català de les Dones que té com a objectiu abordar les violències masclistes des de diferents àmbits de l'administració i amb una mirada internacional.\nEls municipis són l'administració més propera a la ciutadania i la que, per tant, desenvolupa millor les polítiques que han de resoldre els grans eixos de desenvolupament sostenible proposats per les Nacions Unides. La visita institucional ha servit per posar sobre la taula diferents estratègies per abordar les violències masclistes i desenvolupar polítiques d'igualtat.


Gristan Mar, el més ràpid de la història\nGuanyà el Critèrium i superà el rècord dels poltres de dos anys, aturant el cronòmetre en 1.16.5\nPep Verger | 13 octubre 2001\nForever VX ja és història. Mai de la vida un poltre de dos anys nacional havia fet tanta via com ahir Gristan Mar en el Critèrium dels Dos Anys. Gristan Mar, amb una superioritat fora del normal i com si no arribàs a esforçar-se en excés, aconseguí rebaixar en més d'un segon el millor temps marcat mai per un poltre de dos anys. Ahir, el poltre de la quadra Es Moyà aturà el cronòmetre en un excepcional 1.16.5, impensable fins el final del Critèrium, mentre que Forever VX havia marcat un aleshores increïble 1.17.7. El trot balear féu ahir una nova passa endavant i quedà així clar que res no hi ha impossible. Gristan Mar, amb Joan Carles Rotger sobre el cabriol, va fer una correguda excepcional amb un temps final d'1.16.5.\nEl poltre de la quadra Es Moyà dominà el Critèrium des de l'inici i, ja en arribar al primer revolt, ocupava el cap i la corda. Dominà en tot moment i arribà a la darrera recta sense oposició. Just restava saber el temps final, que fou meravellós. La segona posició fou per a Geronimo Nuke It, de la quadra sa Corbaia VX, que aturà el cronòmetre en 1.17.5, dues dècimes per davall de l'anterior rècord del seu company de quadra Forever VX. Gelosia AF acusà l'esforç a la darrera recta i finalitzà en tercera posició (1.18.0) per davant de Gicalam Tirety (1.18.2). Però el Critèrium dels Dos Anys no fou l'única correguda atractiva de la jornada. De bon dematí, les dues primeres corregudes foren les repesques del Gran Premi del Criador, que donaren la classificació a Dimoni de Marta i Didac.\nLa tercera correguda del matí, premi Poltres dos anys, fou guanyada per Galan de Jacket, amb un temps d'1.20.9. En el premi Poltres dos anys II, la victòria fou per Galope Urbino (1.21.0), que s'impossà a Gilenko (1.21.1) i Garonda B (1.21.7). Ja a l'horabaixa, la correguda que obrí la sessió vespertina fou el premi Poltres dos anys III, que registrà la victòria de Grand Burner SF (1.21.1) per davant Gengis Lobell (1.21.1) i Gala (1.21.5). A la cinquena correguda, amb el quintet en joc, la victòria fou per Faras SB, que superà Dadiva CL, Cantona Rigo, Duna Grandchamp i Esines. Tant el quartet com el quintet d'aquesta correguda, amb una combinació força complicada, quedaren deserts.\nUn altre punt de màxim interès de la reunió d'ahir era el premi nacionals, sisena correguda de l'horabaixa. Dafnis GS s'adjudicà el triomf amb un gran temps d'1.16.0 per davant Diluvi (11.6.3), Vivales TR (1.16.5) i Deninet Star (1.16.6). Dafnis GS donà un gran recital a la darrera recta, quan superà tots quants rivals tenia per davant amb una gran facilitat. Diluvi, que arribà al tram definitiu, en una mala posició, just tingué temps d'arribar a la segona posició. A la novena correguda, el triomf fou per a Fine Tirety, que amb un temps d'1.18.3 superà Esburbat i Elisio de Sasu. S'ha de destacar finalment, el premi Internacionals, que registrà, altre cop, el triomf d'Atas Nice Star L amb un temps d'1.16.3. La segona posició fou per Crossman (1.16.4), que s'avançà Lord Tribute (1.16.7) i Five Alarm (1.16.8).


Cap mort per coronavirus, aquest divendres al Camp de Tarragona\nLes funeràries registren 37 nous morts per covid-19 a Catalunya i eleven la xifra total a 11.477\nImatge d'arxiu de l'Hospital Sant Joan de Reus ARXIU / INFOCAMP\nDivendres, 15 Mai 2020 23:53\nLes funeràries catalanes han informat de 37 noves morts per coronavirus en les darreres 24 hores, la mateixa quantitat que en el darrer balanç, segons el Departament de Salut. Això deixa la xifra global de víctimes des de l'inici de la pandèmia en 11.477. A banda, s'han detectat 499 nous casos positius testats, 439 menys que dijous, i ja en són 63.114. Pel que fa als casos possibles, la xifra és de 193.596, 3.930 més. Entre positius i sospitosos, doncs, són 256.710, 4.429 més que dijous. D'entre les víctimes, 3.394 han mort en una residència (13 més), 620 al domicili (3 més) i 157 en un centre sociosanitari (cap variació). 6.557 persones han mort a l'hospital (21 més) i actualment hi ha 301 persones ingressades greus, 33 menys que ahir.\nDes de l'inici de la pandèmia fins ara han estat ingressades de gravetat un total de 3.978 3.962 persones, l6 més que aquest dijous, i 35.731 persones han rebut l'alta hospitalària, 115 més que fa 24 hores.\nDel nombre total de positius arreu del país, 10.228 són professionals sanitaris, mentre que 3.491 professionals de residències geriàtriques estan aïllats pers sospita o confirmació, 78 menys que fa un dia. En total, a les residències de gent gran s'han confirmat 13.073 positius, 207 més, i 35.703 casos són sospitosos, 34 menys, un total de 48.776 persones, cosa que significa al voltant de tres quartes parts del total d'avis residents a Catalunya.\nPer territoris, a la ciutat de Barcelona han mort 3.819 persones, entre positius i sospitosos, 2.269 en hospitals, 1.247 en residències i 257 en domicilis; a la zona metropolitana nord, hi ha hagut 2.658 morts, 1.506 en hospitals i 743 en residències, a banda de 267 no classificats i 128 en domicilis; mentre a la metropolitana sud s'han registrat 2.199 defuncions, 1.437 en hospitals, 607 en residències i 80 en domicilis. A la Catalunya Central hi ha hagut 1.433 morts (527 en hospitals, 459 en residències, 339 no classificats i 106 en domicilis) i a Girona han estat 722 els morts (431 en hospitals, 198 en residències i 27 en domicilis).\nPel que fa al Camp de Tarragona i al Baix Penedès, hi ha hagut 368 morts, 188 dels quals en hospitals, 100 en residències i 10 en domicilis, mentre que a Lleida hi ha hagut 206 morts en total, 168 en hospitals, 29 en residències i 3 en domicilis. A l'Alt Pirineu i l'Aran es mantenen amb 30 morts com ja fa dies, 21 en hospitals i 4 en residències, mentre que a les Terres de l'Ebre tampoc se n'ha registrat cap de nova i es mantenen en 42 defuncions, 10 en hospitals, 7 en residències, 7 en domicilis i 18 sense classificar.\nPel que fa a casos positius de coronavirus, a Barcelona ciutat n'hi ha 18.091 de confirmats i 42.518 de sospitosos, mentre que a l'àrea metropolitana nord n'hi ha 15.955 de positius i 49.367 de sospitosos, i a la metropolitana sud, 11.117 positius i 33.290 sospitosos. A la Catalunya Central són 5.795 els confirmats i 18.170 els sospitosos. A Girona hi ha 6.082 confirmats i 23.425 sospitosos. En el cas del Camp de Tarragona-Baix Penedès, hi ha 1.984 persones amb coronavirus confirmades i 11.626 de sospitoses, mentre que a Lleida hi ha 2.016 casos confirmats i 7.054 casos sospitosos. A l'Alt Pirineu i Aran hi ha 370 casos confirmats i 1.807 de sospitosos, i a les Terres de l'Ebre, 231 casos confirmats i 3.535 de sospitosos.\nDe tots aquests, Barcelona ciutat té 3.153 casos confirmats en residències i 8.455 de sospitosos. A l'àrea metropolitana nord hi ha 3.253 positius confirmats en residències i 9.592 sospitosos, mentre que a l'àrea metropolitana sud s'han registrat 2.516 casos confirmats i 6.043 sospitosos entre els residents. A la Catalunya Central són 1.559 els residents confirmats i 4.130 els sospitosos, i a Girona hi ha 1.569 casos confirmats i 3.641 de sospitosos.\nA les residències del Camp de Tarragona i del Baix Penedès hi ha 430 casos positius confirmats i 1.837 de sospitosos, i a Lleida són 441 els confirmats i 896 els sospitosos. En el cas de l'Alt Pirineu i Aran, hi ha 76 casos confirmats i 314 de sospitosos, mentre que a les Terres de l'Ebre es mantenen en 16 de confirmats en residències i hi ha 767 sospitosos.


Ampliació supòsits per avançar substitucions – CGT Ensenyament\nResolució de 22 de desembre de 2015, del director general de Professorat i Personal de Centres Públics, per la qual es modifica la Resolució de 22 de juny de 2015, de la Secretària General, per la qual s’estableixen els criteris per a la gestió de la borsa de treball de personal docent per al curs 2015-2016.\n1. Afegeix a l’apartat 4 de l’annex de la Resolució de 22 de juny de 2015 els supòsits que s’esmenten a continuació en els quals es pot avançar el nomenament del substitut sempre que la baixa o incidència a substituir tingui una durada prevista superior als deu dies lectius.\n“o) Es cobreixen des del primer dia lectiu les substitucions dels centres docents que tinguin implantades menys de dues línies educatives.\np) Es cobreixen des del primer dia lectiu les substitucions en cas de maternitat, paternitat, adopció o acolliment.”\n2. Substitueix el punt m) de l’apartat 4 de l’annex de la Resolució de 22 de juny de 2015 pel següent:\nm) Es cobreixen des del primer dia lectiu les substitucions del professorat que imparteix com a mínim 3 hores lectives setmanals a segon curs de batxillerat.\nAturem bullyng per LGTBIfòbia – Implementació de la Llei LGTBI\nConvocatòria per seleccionar el director o directora dels centres educatius


«Aquell jove repòrter belga que tenia un fox terrier blanc...» | NacióDigital\n«Aquell jove repòrter belga que tenia un fox terrier blanc...»\nUna mostra ajuda a conèixer millor tot el món de Tintín i el seu creador Hergé\nper J. M. Oller, 4 de desembre de 2011 a les 15:10 |\nAquesta informació es va publicar originalment el 4 de desembre de 2011 i, per tant, la informació que hi apareix fa referència a la data especificada.\nTot i més sobre Tintín, a l'abast de tothom. Unnim Caixa organitza la mostra "Aquell jove repòrter belga que tenia un fox terrier blanc..." a l’Espai Cultura Unnim (carrer d'en Font, 25, de Sabadell). L'exposició es podrà visitar gratuïtament fins diumenge 19 de febrer. La mostra, que coincideix amb la recent estrena de la pel·lícula El secret de l’unicorn, d’Steven Spielberg i Peter Jackson, ofereix a més un seguit d’activitats i un programa específic de visites guiades i tallers.\nLa nova exposició dóna a conèixer l’obra del mestre del còmic de línia clara, el belga Georges Remi, que signava Hergé, creador de Les aventures de Tintín. El muntatge incideix especialment en les fonts documentals del ninotaire i l’ha produït l’Obra Social d’Unnim en col·laboració amb MoulinSab, associació de tintinaires de Sabadell. Un dels seus membres, Jacint Guillem, n’és el comissari.\nLa mostra, d’intenció divulgativa, ensenya l'evolució del segle xx a partir dels àlbums de Tintín, des de l'època de l'ascens dels soviets als anys 20 fins a les repúbliques bananeres dels anys 70. A l’espai de cada àlbum se n’explica el context històric, s'aprofundeix en les fonts que utilitzava Hergé per documentar-se’n i se les compara amb el resultat final.\nA més a més, el muntatge exposa múltiples curiositats i objectes de col·leccionista (monedes, segells, figures, discos, joguines, llibres, revistes, etc.) que els seus propietaris han anat acumulant al llarg de la seva vida. L'exposició es complementa amb la projecció de dos documentals i amb jocs interactius que ens permeten aprofundir en l'obra d'Hergé.\nLa iniciativa s’ha promogut per homenatjar tant l’autor com el seu personatge més important, i per divulgar les interioritats, els secrets i la complexitat dels populars còmics que han esdevingut figures de la cultura universal i que han impulsat els valors de l’humanisme, la noblesa, l’amistat i la generositat.\nEls 24 àlbums de les aventures de Tintín, a més d’un repàs exhaustiu de la història del segle xx, recorren els cinc continents del planeta i són també un magnífic exemple de la qualitat d’un art nascut en aquell segle que els francesos anomenen bande dessinée i que uneix dibuix i literatura.\nHergé era un gran perfeccionista, es documentava exhaustivament per crear les seves aventures. Ho feia tenint en compte tots els detalls: el context històric i polític, els aspectes científics, l’entorn geogràfic, la fauna, la flora, les ciutats, els monuments, els mitjans de transport, les civilitzacions antigues, etc.\nVa configurar un univers artístic autèntic que donava versemblança i força al seu relat fins a arribar a constituir un repàs veritable de la història del seu segle, establint paral·lelismes precisos entre la ficció i la realitat.\nAquell jove repòrter belga que tenia un fox terrier blanc... s'ubica a la Sala 1 del centre. L’horari d’obertura és de dilluns a divendres de 17 a 21 h i els dissabtes, diumenges i festius d’11 a 14 h i de 17 a 21 h. Cada diumenge i festiu a les 13 h hi haurà visites guiades gratuïtes d’accés lliure a les dues mostres; l’Obra Social d’Unnim Caixa també hi ofereix visites concertades per a grups al 696 40 67 67.\nCultura i Mitjans, Tintin, Hergé


Savdal - Viquipèdia, l'enciclopèdia lliure\norganització política del Daguestan\nSadval és el nom d'una organització política del Daguestan, que té com a finalitat la reunificació de la nació dels lesgins (lezgin).\nVa sorgir el 1990 entre els lesguians de Daguestan (més de dos-cents mil, el sisè grup ètnic de la República) i de l'Azerbaidjan (uns dos-cents cinquanta mil, el segon grup ètnic de l'Azerbaidjan després dels àzeris). El seu programa polític proposava la unificació dels territoris lesguians d'ambdues repúbliques en un nou estat independent. Els lesguians de Daguestan es queixaven de ser tractats com a ciutadans de segona classe (l'atur entre els lèsguis és el doble que entre els altres grups ètnics de Daguestan)\nEl 1998 el grup es va escindir en dues branques: una radical, que va mantenir els objectius; i una moderada, que demanava un territori autònom al sud de Daguestan, amb status de república subjecte de la Federació russa. La lluita entre les dues faccions va debilitar el moviment que va perdre part del gran suport popular que havia gaudit. El març de 1999 es va constituir la Federació Nacional Lesguiana per l'autonomia cultural, dirigida per un lesguià de l'Azerbaidjan, i molts membres del Savdal van passar a aquest grup que era contrari a la independència nacional.\nNasyr Primov, un dels principals dirigents del Savdal (branca radical), va ratificar el 2004 l'opció per la independència, mentre l'ala moderada es va decantar per demanar la separació dels territoris lesguians del sud de Daguestan per unir-los al dels nord de l'Azerbaidjan i formar una regió autònoma dins la República de l'Azerbaidjan.\nObtingut de «https://ca.wikipedia.org/w/index.php?title=Savdal&oldid=26629937»\nDarrera modificació: 13 març 2021 a les 19:02\nLa pàgina va ser modificada per darrera vegada el 13 març 2021 a les 19:02.


La GIOrquestra i Marc Timón culminen un concert de pel·lícula a Besalú amb el Música de Cine - Garrotxa Digital\nLa GIOrquestra i Marc Timón culminen un concert de pel·lícula a Besalú amb el Música de Cine\nBesalú - Publicat a les 09:58h\nComentaris tancats a La GIOrquestra i Marc Timón culminen un concert de pel·lícula a Besalú amb el Música de Cine\nDissabte a la nit Besalú va viure un concert de pel·lícula. El Música de Cine, interpretat per la GIOrquestra i Marc Timón, va transportar a les més de 400 persones assistents fins als films més coneguts de tota la història del cinema. Les millors bandes sonores de tots els temps van ser orquestrades i explicades per un Marc Timón excels i una GIOrquestra com sempre captivadora.\nAmb la melodia de Joc de Trons començava un magnífic concert davant del monestir de Sant Pere de Besalú. La GIOrquestra i el director i compositor Marc Timón van formar una fantàstica fusió dissabte a la nit per interpretar el Música de Cine, un concert on s’orquestraven les millors bandes sonores de la història del cinema.\nI no només es van interpretar els temes que avui estan de moda com el la famosa sèrie, sinó que es va anar des dels clàssics com Psicosi o Memòries d’Àfrica fins a les pel·lícules romàntiques com Titanic, passant per bandes sonores de films com Indiana Jones, James Bond o ET, que va posar els pèls de punta als centenars de persones assistents.\nMúsiques mundialment conegudes i que tenen el poder de teletransportar-nos a aquella pel·lícula, a aquella escenes que tant ens va captivar i a un moment determinat de les nostres vides.\nEl director i compositor de Castelló d’Empúries Marc Timón va demostrar per què és una figura internacional i va explicar al públic alguns dels detalls i secrets del món de les bandes sonores de cinema, en una nit màgica, i de pel·lícula a Besalú.\n– La GIOrquestra i Marc Timón portaran a Besalú la nova producció Música de Cine\nEls veïns de Riudaura i Miquel Gil tanquen de manera magistral el festival D’aqui estant veig una estrella\nSant Feliu de Pallerols celebra la 18a edició de l’Aplec de la Sardana del municipi\nJxCat Olot vol crear una Oficina de l’Energia i seguir impulsant el projecte Europace\nAquest dimecres Junts per Catalunya Olot s’ha centrat en energies i les propostes per fomentar un canvi. Una de les propostes més destacades és la creació de l’oficina de l’energia, que treballarà coordinada amb l’Oficina de l’Habitatge. Des d’aquesta…\nEl Mercat del Col·leccionisme i Andròmines de Sant Lluc incorpora una parada amb figures de Playmobil\nUna de les activitats de la fira multisectorial de Sant Lluc d'Olot, és el Mercat del Col·leccionisme i Andròmines. Enguany, per primera vegada s'hi ha incorporat una parada de figures de Playmobil. La plaça del Mig d'Olot s'ha omplert de tot tipus de peces…\nEl ple d’Olot aprova les mocions de la CUP per crear un viver d’economia social i un registre d’habitatges turístics\nEn l’apartat de Junta de portaveus, el ple d’Olot d’ahir va aprovar les dues mocions presentades per la CUP. No va prosperar, en canvi, la proposada per Olot en Comú. El ple municipal de l’Ajuntament d’Olot d’ahir va aprovar per unanimitat la moció…\nL’Ajuntament d’Olot intentarà mantenir amb vida els dos xiprers de la plaça dels Coloms que han estat descatalogats per construir la rampa de sortida de l’aparcament de la plaça Mercat. La idea és trasplantar-los al pati de la residència La Caritat,…


TRENS TURISTICS NOUS ILERTREN\nEl GRUP PRODILLE és distribuïdor oficial dels trens turistics ILERTREN marca reconeguda com a lider en la fabricació de trens turistics a nivell mundial, fabricats a les nostres instalacions de Torrefarrera en Lleida Spain ...\nLLOGUER DE TRENS TURISTICS\nGRUP PRODILLE amb ILERTREN és una empresa que es dedica al lloguer de trens turístics sobre rodes pneumàtiques. Aquests trens oferixen la possibilitat de descobrir d'una forma diferent i divertida els racons més emblemàtics d'una població o lloc d'interès turístic. Gràcies a la seva potència i gran capacitat de maniobra, aquests vehicles poden superar pendents i circular pel nucli urbà i els estrets carrers del centre històric sense interrompre el tràfic. Els nostres trens són requerits tant per institucions públiques com privades per a diversos esdeveniments i accions comercials com per exemple fires, festes, cavalcades, desfilades, campanyes polítiques, recorreguts turístics, promocions de nadal, inauguracions, etc. El lloguer dels nostres vehicles inclou el transport del tren fins al lloc de servei, chofer experimentat amb permís de conduir de categoria D, els seus corresponents permisos de circulació, ITV i segur a tercers i ocupants. Els vehicles disposen d'una superfície destinada a la inserció de publicitat. En ocasions aquesta publicitat es negocia amb empreses locals per a finançar el cost del lloguer del tren. GRUP PRODILLE és la distribuïdora oficial a Espanya dels trens turístics ILERTREN. Si li està donant forma a un projecte en el qual pot encaixar un tren turístic, no dubti a contactar amb nosaltres, li oferirem una proposta i un pressupost personalitzat sense cap compromís. ...\nTRENS TURISTICS D´OCASIO\nGRUP PRODILLE amb ILERTREN és una empresa que es dedica a la, venda de trens turístics d'ocasió sobre rodes pneumàtiques. Aquests trens oferixen la possibilitat de descobrir d'una forma diferent i divertida els racons més emblemàtics d'una població o lloc d'interès turístic. Gràcies a la seva potència i gran capacitat de maniobra, aquests vehicles poden superar pendents i circular pel nucli urbà i els estrets carrers del centre històric sense interrompre el tràfic. Aquests trens són requerits tant per institucions públiques com privades per a diversos esdeveniments i accions comercials com per exemple fires, festes, cavalcades, desfilades, campanyes polítiques, recorreguts turístics, promocions de nadal, inauguracions, etc. Els vehicles disposen d'una superfície destinada a la inserció de publicitat. En ocasions aquesta publicitat es negocia amb empreses locals per a finançar el cost del lloguer del tren. GRUP PRODILLE és la distribuïdora oficial a Espanya dels trens turístics ILERTREN. Si li està donant forma a un projecte en el qual pot encaixar un tren turístic, no dubti a contactar amb nosaltres, li oferirem una proposta i un pressupost personalitzat sense cap compromís dels nostres trens de ocasion. ...\nSAT ( servei d`asistencia tecnica )\nEl nostre SAT de ILERTREN(servei d'assistència tecnica )esta operatiu les 24 hores dels 365 dias de l'any, amb personal propi especialitzat amb cursos de mecanica,neumatica i hidrahulica, la seva constant especializacion es realitza atraves de cursets periodics A ILERTREN, sobre les novetats en les tecnicas dels trens, En el nostre taller propi a Lleida disposa de zona de mecanica,i un altra zona de pintura per la reparacio o reconstruccion total del seu tren, tambien disposem d'una unitat mobil per al seu trasllat immediat a quansevol lloc d'Espanya o Andorra que calgui per a realitzar reparacions in situ. ...\nILERTREN pertanyent al GRUP PRODILLE, aquesta constantment present en totes les fires del sector com també en els cursos de reciclatge dels nostres mecànics, també assistim a proves d’assaig de les diferents innovacions que s’estan aplicant constantment als nostres trens. ...


La fascitis plantar és una inflamació de la fàscia plantar, la planta de peu, causada per un micro trencament o trencament parcial. La fàscia plantar està formada per una banda fibrosa i gruixuda de teixit connectiu que va des del taló fins a la base dels dits i sosté l'arc del peu.\nNeuroma de Morton (també anomenat malaltia de Morton o metatarsàlgia de Morton) és una formació pseudo-tumoral situada en un trajecte nerviós en la superficie plantar del peu. La zona afectada és una zona d'anastomosi entre els dos nervis responsables de la sensibilitat de la planta de peu: el nervi plantar medial i el nervi plantar lateral.\nEs tracta d'una afecció caracteritzada per l'aparició d'un dolor particularment agut, generalment semblant a cremades i l'origen es troba en el tercer (neuroma de Morton) o segon (neuroma de Hauser) espai metatarsià. Aquest dolor, que s'irradia a la punta dels dits dels peus, es desencadena quan el pacient està dret o caminant. El pacient es veu obligat a treure les sabates per aturar el dolor i l'ús de sabates massa estretes es torna impossible.\nHallux valgus (HV, del llatí hallus, dit gros del peu i valg), sovint acompanyat d'un heloma al costat de la deformació més la presència d’un bunió, és una deformació del peu corresponent a la desviació del primer metatarsià en var (interior) i del dit gros del peu (hallux) en valg (exterior).\nL'esperó calcani és causat per una sobrecàrrega dels músculs i lligaments que mantenen l'arc longitudinal de el peu. Aquests s'uneixen a la base de l'arc de el peu (os de taló). El punt d'unió del tendó pot inflamar (fascitis plantar) i l'ossificació (esperó de taló) sovint passa en aquesta ubicació. El dolor a la planta de peu al caminar i córrer és el resultat d'una inflamació. Aquests dolors s’agreugen normalment al fer les primeres pases després d’haver estat una estona asseguts o estirats. En la majoria dels casos, la causa és la flacciditat de l'arc longitudinal de el peu, el que provoca un augment de la tensió en els lligaments i un excés de treball dels músculs, el que també augmenta la tensió. Els músculs de la fascia curts i tensos i els flexors plantars escurçats poden, a l'igual que una fascitis plantar rígida i inflexible, promoure un esperó calcani. El esperó de taló generalment es detecta mitjançant una radiografia i dolor a la pressió en el punt d'unió de la fàscia plantar a l'os de taló.\nDits en martell i en urpa\nLes deformacions en els dits són molt comuns. Els dits en martell i en urpa es distingeixen segons la seva aparença. En el cas dels dits en martell, només es flexiona l'articulació metatarsofalàngica o l'articulació central. La falange terminal, d'altra banda, està estirada. En el cas dels dits en urpa la punta inferior de el dit del peu no té contacte amb el terra, però l'articulació mitjana o final està doblegada (les puntes dels dits generalment descansen sobre el sòl).


El Tibidabo torna a Segona Catalana i el Can Rull es queda a les portes - Diari de Sabadell\nEl Tibidabo torna a Segona Catalana i el Can Rull es queda a les portes\nEls jugadors del Tibidabo celebrant el títol i l'ascens de categoria / M. COMAS\nEn el Municipal de Torre-romeu, on el ‘Tibi’ es jugava l’ascens a Segona Catalana, es va viure un ambient espectacular. La setmana anterior s’havia escapat l’ascens matemàtic a Barberà en l’últim sospir i aquest cap de setmana no es podia fallar. El repte no era fàcil amb un Planadeu que, tot i no jugar-se res, volia endur-se el derbi. El conjunt del nord de la ciutat va fer un partit molt seriós i fins i tot va donar un parell d’ensurts a la porteria de Vladi amb el 0 a 0 en el marcador.\nEls nervis i la precipitació van ser els principals enemics d’un Tibidabo dominador, però imprecís, a la vegada. A la primera meitat no va ser capaç de generar grans ocasions. La defensa visitant es va mostrar impermeable. De fet, el xut més perillos el va protagonitzar el Planadeu. El momentani 0 a 1 del Can Rull a Badia va fer créixer l’ansietat. Durant gairebé mitja hora l’equip de Torre-romeu va quedar fora de l’ascens. La remuntada exprés del Badia en tan sols 4 minuts, abans del descans, va retornar una certa tranquil·litat als homes de Jesús Díaz Vaquero.\nEl Tibidabo, però, no volia especular amb el resultat del Badia-Can Rull i a la represa va sortir molt endollat. La pressió a camp contrari es va traduir en diverses ocasions sense trobar el camí el gol. De cop, el Municipal es va quedar glaçat quan el Planadeu, en un contracop, va enviar la pilota al fons de la xarxa de Vladi. Una acció polèmica. En primera instància el col·legiat va concedir el gol, però es va fer enrere després d’una eterna consulta amb el seu assistent. Decisió correcta. Fora de joc sense cap mena de dubte.\nL’ensurt encara va esperonar més a un Tibidabo que va trobar el gol potser en la jugada més inesperada. En un corner, Moisés va desviar la pilota a boca de canó per fer explotar l’eufòria al Municipal. El Can Rull continuava perdent i l’ascens semblava al sac. Malgrat quedar-se amb 10 jugadors per l’expulsió del golejador de la matinal, el conjunt blanc-i-vermell va sentenciar amb el 2 a 0, obra de Francis que instants abans la fusta havia evitat el gol.\nLa cara amarga de la jornada\nLa creu de la moneda la va viure el Can Rull de José García Numosky.\nVa començar força bé el Can Rull amb el gol d’Álex Soto en el minut 10. De fet, va tenir el partit controlat fins al tram final de la primera meitat quan, inexplicablement, quatre minuts fatídics el van condemnar amb els gols dels locals Samu Aranda i Erik García. Tot i intentar-ho a la segona meitat, la capacitat de reacció va ser insuficient. De tenir l’ascens a l’abast es va quedar fora de tot visquent la cara amarga del futbol.\nTanmateix, també cal mencionar la gran campanya del Llano que amb la seva última victòria al camp del Mirasol (2-4) ha acabat quart a només un punt del Badia del Vallès. Les dues últimes ensopegades, precisament, davant aquests dos conjunts, ha evitat que poguessin lluitar per l’ascens de categoria.\nTemes:CAN RULL, Tibidabo


Les propostes per als Pressupostos Participatius de Joventut d'Olot es poden presentar fins a l'1 de març - Garrotxa Digital\nComentaris tancats a Les propostes per als Pressupostos Participatius de Joventut d’Olot es poden presentar fins a l’1 de març\nL’Institut Municipal d’Educació i Joventut i l’Ideal Oficina Jova de la Garrotxa han convocat la cinquena edició dels Pressupostos Participatius d’Olot. Aquests posen a disposició dels joves 10.000 euros per a la organització, gestió i realització d’activitats juvenils. Els nois i noies d’entre 12 i 29 anys tenen temps fins al 1 de març per presentar les seves propostes.\nUn any més els joves d’entre 12 i 29 anys d’Olot podran decidir com invertir 10.000 euros del pressupost de joventut. Aquests es posen a la seva disposició per a la organització, gestió i realització d’activitats juvenils que han de ser legals i ètiques, seguint els principis de la Carta de Ciutats Educadores. Les propostes, que es poden presentar fins al 1 de març no poden superar els 1.200 euros, i han de ser activitats obertes a tots els joves i gratuïtes o molt econòmiques per als participants.\nPer a escollir les propostes guanyadores es faran dues assemblees, els dies 8 i 15 de març a l’Ideal Oficina Jove de la Garrotxa. En la primera jornada hi votaran els joves d’entre 12 i 16 anys i en la segona els d’entre 17 i 29 anys.\nJoan Gelabert, tècnic de Joventut de l’IME: “ A l’assemblea de 12 a 16 anys acostumen a sortir activitats més de caire esportiu o lúdic i en canvi a l’assemblea de joves més grans de 17 a 29 anys acostumen a presentar propostes més complexes, algunes formatives i altres de creixement personal i reafirmació dels joves”\nAquesta és la cinquena edició dels pressupostos participatius de joventut d’Olot que pretenen, entre altres, enfortir el caràcter participatiu i la implicació dels joves al municipi.\nJoan Gelabert, tècnic de Joventut de l’IME: “ Els pressupostos participatius són una eina de participació dels joves que amb 5 anys d’experiència demostren dia a dia que són crítics i tenen ganes de fer coses més que no pas pensar des d’un despatx què és el que els pot agradar. És més pràctic i més participatiu que siguin ells els que prenguin les decisions d’allò que volen fer”\nEls pressupostos participatius de joventut també permeten detectar necessitats i interessos de la població juvenil i responsabilitzar els joves en la gestió dels diners públics. Les propostes es poden presentar fins al dia 1 de març a l’espai Ideal, a l’Ipunt o per Internet.\n8.220 alumnes comencen estan matriculats aquest curs a la Garrotxa. Avui era el primer dia per als alumnes d’educació infantil, a primària i als centres de secundària concertats. El curs a l’escola La Bòbila de les Preses ha començat amb total normalitat…


De retorn a Buenos Aires | una mica de tot arreu\nEn una zona on el gel és el protagonista no hi podien faltar activitats culturals i lúdiques vinculades amb aquest element. El Centre de Interpretació dels Glaciars, Glaciarium, éstà situat en un magníficedifici. No fa massa que es va inaugurar i resulten molt interessants totes les informacions que donen sobre el tema.\nAmb un toc d’humor aquest rètol rep els visitants.\nTot el disseny de l’edificació està orientat a donar sensació visual de fred i gel.\nEl divertit és anar una estona al Bar que hi hi ha fet tot amb gel: parets, barra, vasos… Cal posar-se una capa i uns guants per tal de no passar massa fred…\nAquí teniu unes quantes imatges de l’interior.\nEl cambrer va servint les begudes vestit com un esquimal. Feia un fred que pelava!\nCal acomiadar-se d’aquesta contrada i admirar, quan s’enlaira l’avió, el meravellós llac Argentino.\nAixí com també aquest riu tan sinuós que, vist des de dalt, sembla una serp…\nLa Península Valdés és un altre lloc mític per la concentració d’animals que hi ha. Era la propera cita que teníem. Va ser fantàstic que aquest vol que anava a Buenos Aires sobrevolés aquesta Península. Justament per aquest pas estret és per on entren les balenes per arrecerar-se en aquest golf tan tancat que les protegeix a elles i a les seves cries.\nSeguim sobrevolant damunt la Península Valdés, aquest territori patagònic que després vam recórrer a la recerca dels avistaments de balenes.\nJa a prop de Buenos Aires, es veu el Rio de la Plata, aquest inmens cabdal d’aigua de color terrós, separa l’Argentina de l’Uruguay.\nÉs una via fluvial importantíssima.\nAeroparque és l’aeroport de Buenos Aires que està dins la ciutat, a costat del riu. Es fa servir per vols locals i resulta molt còmode ja que l’internacional, Ezeiza, està molt allunyat de la capital.\n… amb el record de les meravelles vistes al sud.\nper unamicadetotarreu a Novembre 16, 2015\n← El mític Fitz Roy\nLlops ( o lleons) marins a Punta Loma →


Justícia identifica el maqui recuperat al ce... - Govern.cat\nquery_builder 11 febrer 2021 11:02\nEs tracta d’el Rubio, mort durant l’assalt a una masia l’any 1954\nL’encreuament ha coincidit amb l’ADN de la seva filla\nNovena persona identificada amb el Programa d’identificació genètica\nReguers. Treballs d'excavació\nEl Departament de Justícia, a través de la Direcció General de Memòria Democràtica, ha pogut confirmar que l’individu recuperat en una fossa del cementiri dels Reguers, a Tortosa (Baix Ebre), correspon al maqui aragonès Francisco Serrano Iranzo, conegut amb el sobrenom d’el Rubio. L’ADN dels ossos ha coincidit amb el perfil genètic de la seva filla, Lídia Serrano.\nL’excavació per trobar el maqui es va portar a terme entre novembre i desembre de 2020. Els arqueòlegs van trobar el cos amb un tret de bala a la pelvis dreta, una dada que ja coincidia amb l’autòpsia que es va practicar al cadàver del maqui l’any 1954. Les restes es van trobar al punt que determinava l’estudi previ de la Direcció General i que també assegurava el relat d’un testimoni. El cos va aparèixer de boca terrosa i sense taüt.\nMort una nit d’estiu\nEls dos maquis van assaltar una masia dels Reguers la nit del 3 d’agost de 1954. Van entrar a la casa a l’hora de sopar i van intentar segrestar la filla de la família per poder obtenir diners i menjar. Un dels fills, oficial de milícies, tenia una pistola amagada i va aprofitar un moment de distracció per disparar Francisco Serrano.\nEls guerrillers van aconseguir fugir de la casa. Florenci Pla va marxar a Andorra, però Francisco Serrano va acabar morint a causa de les ferides. El seu cos va ser trobat el matí següent al barranc de Vallcervera, prop de la masia. L’agutzil i el sereno van carregar el cadàver dalt d’un carro i se’l van emportar al cementiri, on va ser enterrat a terra.\nFrancisco Serrano era natural de Castellote, un municipi de Terol. La Guàrdia Civil va comunicar la mort a la família, però no va permetre traslladar el cos al poble natal. La filla del maqui, de 84 anys, continua vivint a Castellote i té la intenció d’enterrar-lo al poble.\nFrancisco Serrano és la novena persona identificada amb el Programa d’identificació genètica de la Generalitat, que és el sistema que disposa d’una base de dades amb perfils genètics de familiars de víctimes i perfils genètics de restes localitzades en fosses. Les dades s’encreuen per veure si hi ha coincidència genètica.\nDe les altres vuit persones identificades, n’hi ha set que van ser recuperades de la fossa del Soleràs (Les Garrigues): Leandro Preixens, Tomàs Verdaguer, Ramon Jové, Maria Teresa Mir, Josep Moles, Modesto Sualdea i un dels dos germans Sabatés que van desaparèixer durant la Guerra Civil.\nL’altra persona identificada és Elio Ziglioli, un maqui italià recuperat de la fossa de Castellar del Vallès (Vallès Occidental).\nA banda d’aquestes 9 persones, el Programa també ha facilitat la identificació d’un veí de Salamanca, Ramon Haro, recuperat d’una fossa de Pamplona oberta pel govern navarrès. La col·laboració va ser possible arran d’un conveni signat entre els governs de Catalunya i Navarra per compartir l’ADN. El fill de la víctima residia a l’Hospitalet de Llobregat i la Generalitat disposava d’una mostra genètica d’ell.\nEl Cens de persones desaparegudes disposa d’uns 6.000 casos inscrits, uns 1.500 dels quals corresponen a persones naturals de la resta de l’Estat que van morir o desaparèixer a Catalunya, com és el cas del maqui Francisco Serrano.\nReguers. Gemma Domènech, directora general de Memòria Democràtica 342\nReguers. Restes trobades 430\nReguers. Restes trobades 475\nTreballs al cementiri dels Reguers 506


Des del meu punt de vista: Desgràcia (J.M. Coetzee)\nAquests dies he estat llegint Desgràcia, de J.M Coetzee. El motiu d'aquesta lectura és la participació al Club de Lectura de l'Associació Llibres Lliures, que cada primer dijous de mes ens reunim per parlar d'un llibre.\nCasualment ahir a la nit ens trobàvem i, a l'arribar a casa, veig que s'ha mort en Nelson Mandela.\nNo sé si mai heu llegit res d'aquest autor.\nCoetzee és un autor sudafricà i que actualment té nacionalitat australiana. L'any 2003 va guanyar el Premi Nobel de Literatura.\nLa lectura no és fa gens pesada, però a mi no m'ha agradat. L'argument, com ja us podeu imaginar, és una desgràcia: el protagonista és professor universitari i, arran d'una desafortunada relació amb una alumna (trobo que un pèl exagerada, ja que ella és major d'edat) deixa el càrrec i la ciutat i se'n va a viure amb la seva filla, a una granja enmig del quasi no res.\nTot i que la relació no és del tot fàcil, van convivint fins que passa una cosa (que no diré per evitar aixafar-vos l'argument) i això fa trontollar-ho tot, ja que la filla pren unes decisions que ell no entèn (jo tampoc vull entendre-les).\nHi ha molts punts desconeguts en l'argument: l'autor juga amb moltes coses que no diu, només les deixa entendre, però dóna la sensació que t'estàs perdent detalls.\nA part hi ha tot un altre tema: els animals, que prenen un protagonisme passiu. Un dels escenaris del llibre és una clinica veterinària que practica l'eutenàsia a gosos d'una manera molt tendre (si es que es pot parlar de tendresa quan parlem de mort, clar). Acompanyament i sensibilitat cap als darrers minuts de vida.\nA veure, no m'ha desagradat llegir aquesta obra, no. Però no li he acabat de trobar el punt. El comportament dels personatges tant llunyans al meu pensament, el simbolisme al voltant de les conseqüències de l'apartheid, els silencis... una obra admirable, d'acord, però jo gaudeixo més amb altres tipus de lectures... :)\nEscrit per Eli Ramirez a les 15:01


ARC IRIS: d’octubre 2015\nUN PERIODISTA BELGA ESPECIALITZAT EN TURISME CULTURAL VISITA SIMAT\nSimat va rebre dissabte 31 d'octubre la visita del periodista belga Jan Creten, redactor en cap de la revista VAB Magazine, publicació mensual flamenca d'informació turística que es distribueix als membres de l'Associació d'Automobilisme (equivalent al RACE), que té una tirada de 296.830 exemplars i uns 452.000 lectors estimats.\nL'Oficina Espanyola de Turisme a Brussel•les, en col•laboració amb l'Agència Valenciana del Turisme, Turisme València, i el Patronat de Turisme València Terra i Mar, havia organitzat este viatge de premsa orientat al turisme cultural i a descobrir la ciutat de València, el Sant Calze i les petjades de la família de Borja a la província de València.\nAquest viatge de premsa individual forma part del Pla Operatiu 2015 acordat amb Turespaña per al present exercici.\nEl periodista va conèixer l'oferta cultural de València amb especial dedicació a l'oferta cultural i religiosa de la ciutat, i visità la Catedral de València, el Sant Grial i l'Església del Patriarca, sense oblidar el centre històric i la Ciutat de les Arts i Ciències.\nPosteriorment visità la ciutat de Xàtiva, el Monestir de la Valldigna i la ciutat de Gandia, ducat de la influent família Borja, on el matí de dissabte va visitar el centre històric i per descomptat el Palau Ducal, indispensables tots dos dins d'un viatge de premsa centrat en seguir les petjades de la família Borja.\nEl cost de l'allotjament del periodista va anar a càrrec de l'Hotel RH Bayren, que cedeix gratuïtament l'habitació.\nCOETER PASSA A LES SEMIFINALS DE L'INDIVIDUAL DE RASPALL\nPaco Luis Brines, Coeter II, s'ha convertit en semifinalista del XXIX Individual de Raspall Professional – Trofeu President de la Generalitat Valenciana en véncer este dilluns al trinquet de Xeraco a Ian de Senyera per 25-15.\nEl mitger simater, dos vegades campió de l’Individual, afrontava el seu debut en la present edició del campionat, mentre que Ian va superar en la segona ronda de la fase prèvia a Domingo de Llutxent per un contundent 25 per 10. Aquesta partida estava marcada per les diferents qualitats dels protagonistes, ja que a més d’enfrontar-se un mitger contra un rest, hi ha una gran diferencia d’experiència entre els dos jugadors. Per aquest motiu, Coeter II ha fet bona la seua veterania i qualitat en l’especialitat del mà a mà, mentre que Ian no ha pogut sorprendre al mitger amb la seua joventut i el seu gran físic.\nCoeter II s’enfrontarà ara en semifinals a Moltó de Barxeta, qui va superar el passat divendres al trinquet de Genovés a Guille d’Alzira per 25 a 10.\nEl rest de Barxeta va tindre de remuntar un 10-5 i val en contra des del rest que va aconseguir el seu rival Guille, que va eixir més concentrat i fort al trinquet. Aquest joc va ser clau en la resolució de la partida, ja que des del dau Guille no va poder tornar a col.locarse per davant i se’n va vindre avall. Per contra, Moltó no va desaprofitar l’ocasió i va aconseguir sumar els tres jocs de forma consecutiva amb relativa facilitat, en una partida que va estar marcada per les imprecisions dels dos jugadors.\nL’última partida de quarts de final es disputarà este dimarts 27 d'octubre al trinquet d’Oliva, i enfrontarà a Waldo contra Punxa. El guanyador d’aquest duel s’enfrontarà en semifinals contra Pepe de la Llosa de Ranes.\nPublicat per ARC IRIS SIMAT a 19:44\nLES SOCIETATS MUSICALS DE LA SAFOR PREMIEN A ROBERTO ALARIO, ROSA GARCÍA I JOANA BRINES\nLes societats musicals de la Safor han recuperat la Gala Hermes, que s'ha celebrat este dissabte a Miramar, per premiar la veterania, l'esforç i les titulacions superiors. Centenars de persones vinculades a totes les societats musicals de la comarca han participat en este acte al Palau Miramar, on han rebut guardons per part de la Societat Unió Musical de Simat Roberto Alario (esforç), Rosa García Ferrero (titulació superior) i Joana Brines, pels seus anys dedicats a la directiva de la societat simatera, de la que és protagonista de la seua transformació i creixement des dels seus inicis.\nOLEGARIO ALARIO, PRIMER EN MASTER, I LLUÍS FERRANDO MESTRE, QUART EN PROMESES A LA MODÚVER TRAIL\nFani Gregori, primera a la seua categoria.\nEl Paquero al seu pas pel monestir.\nOlegario, al podi.\nEls simaters i simaters han vingut carregats de trofueus del Mondúver Trail. Olegario Alario ha quedat primer en la categoria master a la modalitat de marató, disputada este dissabte, i Lluís Ferrando Mestre ha aconseguit el quart lloc en la categoria promeses a la categoria de mitja marató, amb un temps de 2:24:19, que es va traduir en la 17 posició absoluta. La Llebre també ha aconseguit un nové lloc en la categoria sénior amb Vicent Company Toledo, quinzé absolut. En dones, Fani Gregori i Laura Brines han quedat tercera i quarta respectivament en sènior, i a més Fani ha rebut el trofeu a la primera local, i la Llebre el tercer per equips.\nD'altra banda, Víctor Bernat, del Sporthg Team, ha estat el guanyador de la Mondúver Trail disputada este dissabte en la modalitat ultra, de 82 quilòmetres entre Xeresa i el cim del Mondúver, amb un temps de 9:59:29. El primer classificat local en esta modalitat ha estat Josep Gómez Insa, del Club Corresendes Xeresa, tercer absolut en esta modalitat i primer de la seua categoria, veterans, qui ha entrat a meta cinc minuts després del primer.\nEn la modalitat de marató el guanyador ha estat Xavier Tomás, del Club Trail Serra Vernissa, sénior, amb 4:43:49. En mitja marató el vencedor ha estat el sénior Lamberto Vidagany, del Crazy Runners, amb un temps de 2:11:12. Salvador Fluixá, promesa del CC Xeraco, ha estat el primer local en esta modalitat, va entrar en tercer lloc general amb un temps de 2:12:44, i es va convertir en el primer de la seua categoria. El Delikia Sport ha aconseguit també en la mitja marató el primer lloc en la categora veterans per a David Ferrairó, quart en la general, i el CC El Garbí ha aconseguit un segon lloc en la categora de Promeses amb Sergio Muñoz, nové absolut.\nCAÑIZARES I EL "TRIGO LIMPIO"\nVolguera agrair al camarada Cañizares (això de camarada és per la seua vestimenta, amb capa de set metres inclosa, totalment roja), la nova oportunitat que em brinda perquè parlem de "trigo limpio", condició de la qual ha despullat el prebost als immigrants sirians que intenten refer la seua vida a Europa.\nEs diu que algú no és "trigo limpio" quan simula alguna cosa que no és, algú dolent que va de bo, algú de qui no et pots fiar perquè no és realment sincer.\nJa resulta curiós que amb la que està caent per tots els costats (atur, corrupció, desnonaments, precarietat laboral, abandó de dependents, augment de violència de gènere, emigració de joves per falta de futur,.... ), al camarada Cañizares, només se li ocorre obrir la boca per a dir que els refugiats no són "trigo limpio" i que no hi ha més pobresa perquè ell no veu més gent dormint sota els ponts que l'any passat.\nNo hem sentit al camarada parlar sobre els quasi 5 milions d'aturats, dels quals més de la meitat no reben cap tipus de prestació. Dic jo que seran "trigo limpio", perquè en cas contrari, el camarada ens haguera posat en avís.\nNo hem escoltat al camarada condemnar la corrupció, que durant anys porta escampada per tot arreu: Institucions, partits polítics, empresaris.\nNo hem vist al camarada posar el crit en el seu cel per la violència que suposen els desnonaments executats per uns bancs als quals s'ha rescatat amb els diners de tots, i que igual deixen en el carrer a una família amb menors, que a gent gran que viuen sols.\nNo hem notat que al camarada li destorbe la precarietat que suposa encadenar durant anys i anys, uns contractes laborals que duren hores, dies o setmanes, i que impedeixen a les persones realitzar un projecte de vida concorde a les necessitats.\nTampoc sembla haver-se assabentat el camarada de l'abandó dels dependents, molts dels quals han mort sense haver rebut cap ajuda.\nNo recorde tampoc cap paraula del camarada en relació a la violència de gènere, ni sobre els casos de l'abús de menors per part de membres de la seua secta catòlica.\nEncara esperem paraules d'alè i ànim per part del camarada per als milers de joves que, per falta de treball, de futur, deixen la seua terra per a anar a guanyar-se la vida en altres països.\nEl nostre insigne camarada, sembla no veure, perquè no parla d'açò, que la pobresa cada vegada és més extensa, més intensa i més crònica, amb la qual cosa, difícilment s'adonarà que vivim en una societat cada vegada més pobra, més desigual i més injusta.\nEl meu benvolgut camarada, deixe'm dir-li que després d'aquestes reflexions, a mi em sembla que, amb total seguretat, ací l'únic que no és "trigo limpio", resulta ser vostè, doncs compleix les tres condicions bàsiques de la seua definició:\nSimula ser el que no és.\nÉs vostè una persona dolenta que va de bona.\nNo és vostè de fiar perquè no és sincer.\nPer si no s'havia adonat, volguera fer notar a l'insigne camarada, que la seua reflexió sobre els qui són o deixen de ser "trigo limpio" ha sigut la seua més valuosa aportació intel•lectual al reconeixement que la situació actual és extremadament complexa, i no dubtem que pròximament ens il•luminarà amb les seues reflexions sobre com fer sacrificis comuns encaminats a fer una societat més justa. I dic sacrificis comuns, perquè fins ara els únics sacrificats ha sigut la ciutadania més humil (parle d'humils i no de treballadors i treballadores, perquè igual aquestes paraules, el camarada no les entén, i seria una pena).\nEspere també, que el camarada haja reparat que he procurat no parlar de la secta catòlica en el seu conjunt, del seu paper a través dels segles participant en quantes guerres hi ha hagut, posant i llevant reis, colonitzant a sang i foc altres cultures, aterrint i assassinant amb la seua inquisició, enverinant ments, prohibint uns comportaments i imposant-ne uns altres, ....... tot amb la finalitat d'obligar als seus fidels, i als qui no ho som, a complir uns principis que vostè creu dictats per un déu, que no és més que una més entre les milers de divinitats que la humanitat ha inventat en tots els seus segles d'existència.\nObservar al camarada, veure el que fa, el que diu, com actua, amb qui es relaciona, a qui es dirigeix, veure com vesteix, ...... és suficient per a arribar a entendre tot el que la dirigència de la seua secta catòlica porta fent en aquest desgraciat món des de fa 20 segles. I no em diguen que l'actual papa Francisco és diferent. Aquest senyor no és més que una peça del monstruós i complicadíssim engranatge de l'estructura eclesial, i el seu objectiu no ha variat en dos mil anys: Mantenir i augmentar el seu poder en la Terra, perquè en el seu cel no poden, atès que ja ho acapara el seu déu.\nDéu del que no puc entendre com se les arregla allà en el seu cel sense comptar amb la presència de tan insigne camarada perquè l'oriente i assessore sobre com aconseguir que eixe cel valga la pena, permetent amb els seus encertats consells, que únicament entren ànimes que siguen "trigo limpio", no siga cosa que el llancen a perdre.\nPublicat per ARC IRIS SIMAT a 16:19\nIGNACIO BLANCO PRESENTA A GANDIA EL SEU LLIBRE "BOTIFLERS"\nL'exdiputat d'Esquerra Unida en les Corts Valencianes, Ignacio Blanco, presenta este dijous 22 d'octubre a llibreria Ambra de Gandia el seu llibre “Botiflers!!, publicat després de les eleccions del passat mes de maig, en el qual la formació no va aconseguir representació parlamentària. L'acte està anunciat a les 19:30.\nEn aquest llibre el polític d'EUPV arreplega les intervencions més destacades en les Corts Valencianes durant el temps que va ser diputat. Segons ha comentat Blanco l'expressió “botiflers” vol descriures el que ha sigut el govern del PP: “un partit antivalencianista per sobre de tot. Traïdors del poble valencià al que han atacat no solament la seua llengua i cultura, sinó també la seua economia“. El llibre algunes de les intervencions més importants de la legislatura. ‘Botiflers’ (Balandra Edicions, 2015) serveix perquè el lector repasse la intensa activitat parlamentària de Blanco i els casos que va arribar a destapar. Paradoxalment, el canvi al govern valencià ha tingut una víctima parlamentària, la pròpia Esquerra Unida de la que Blanco era el candidat a president, una formació que havia treballat com poques per destapar la corrupció i les pràctiques autoritàries del govern del PP i que ara està fora del parlament.\nPublicat per ARC IRIS SIMAT a 10:58\nGUIA PER A RECÓRRER LA REVISIÓ DEL CADASTRE\nMolts veïns de Simat estan rebent notificacions de la Direcció General del Cadastre amb una proposta de revalorització dels sseus immobles, inclosa una taxa automàtica i obligatòria de seixanta euros que els afectats es veuen obligats a pagar abans fins i tot d'iniciar una reclamació. La conseqüència és una pujada en l'IBI que s'aplicarà des de 2016 de forma anual en cada venciment de l'impost. És, en definitiva, una forma més de recaptar de l'Estat per a que els ciutadans paguen en el seu conjunt els plats trencats d'una festa de la qual no han disfrutat.\nLes propostes de revisió cadastral que està remetent la Direcció General fa referència a totes les millores efectuades en els immobles després de 1980, quan Simat va patir una ponència de valors que va posar al dia els valors cadastrals de la totalitat dels immobles.\nPer tant, les propostes que gira ara la Direcció General no podrien en teoria fer cap referència a les millores introduides als immobles entre 1980 i 2000, i en tot cas només podria obligar a revisar valors des de 2000.\nDavant de l'allau de notificacions que estan rebent nombrosos propietaris de Simat, Arc Iris recomana a l'Ajuntamenet que habilite una oficina d'informació per tal de tramitar els recursos individuals contra les pretensions recaptatòries del Cadastre, i en cas contrari, recomana als afectats que recorren de forma individual si les millores en els seus immobles als que apel·la el Cadastre són anteriors a l'any 2000.\nPublicat per ARC IRIS SIMAT a 17:00\nLA NOVA EDICIÓ DE LES RUTES DE LA XARA ESTARÀ DEDICADA AL PODER I EL CONTROL DE LA SOCIETAT\nLa Casa de la música de Simat de la Valldigna acollirà el proper mes de novembre l´edició d´enguany d´aquesta cita acadèmica. La matricula està oberta des de hui i fins el 3 de novembre.\nSota el lema “Poder i control social” arranca el pròxim dimecres 4 de novembre una nova edició de les Rutes de la xara, el cicle de conferències que des de fa deu anys organitzen Edicions La Xara i el centre de Gandia de la Universitat de València i que tenen lloc a Simat de la Valldigna.\nL’edició d’enguany busca endinsar-se en l’estat de la societat espanyola i els seus problemes per tal de poder realitzar una reflexió al seu voltant. La primera conferència serà el dimecres 4 de novembre i serà a càrrec del Catedràtic de Teologia i religions en la Universidad Calos III Madrid, Juan José Tamayo. La següent setmana les conferències seran dimarts 10 i dijous 12 i intervindran Carlos Taibo, Professor de Ciència política de la Universidad Autónoma de Madrid, i Jorge Ramos, doctor en Història per la UV, respectivament.\nLa quarta sessió d’aquesta dècima edició estarà a càrrec del director d’Infolibre, Jesús Maraña. La intervenció d’aquest analista polític serà el dimarts dia 17 de novembre. El dijous següent, el dia 19, intervindrà el professor de periodisme de la UV i coeditor de “La Página Definitiva”, Guillermo López.\nLes últimes sessions seran el 24 i el 25 de novembre i en elles intervindran Jaime Pastor, professor de Ciència Política de la UNED, i Ismael Saz Catedràtic d’Història Contemporània de la UV.\nL’edició d’enguany compta amb el reconeixement de dos crèdits de lliure elecció i la matrícula, que té un preu de 10 euros, es pot formalitzar en la pàgina del CIG-UV www.uv.es/cig. Totes les sessions tindran lloc de 19 a 21h en la Casa de la Música de Simat de la Valldigna.\nSIMAT TÉ UNA OPORTUNITAT AMB LA REHABILITACIÓ D'HABITATGES\nDos cases bessones al carrer Major de Simat, una acabada de rehabilitar i l'altra en semirruina.\nUna vegada consumat l'ajust que necessitava el sector immobiliari, amb totes les conseqüències negatives que ha comportat en destrucció de sòl i de llocs de treball, la rehabilitació es planteja com una eixida de futur per al sector, i alhora una eina per posar en valor els cascs antics dels municipis.\nEl Ministeri de Foment estima que la rehabilitació generarà al conjunt de l'Estat almenys 50.000 ocupacions directes i 200.000 induïts en els pròxims tres anys, segons contempla el pla de rehabilitació per als anys 2015-2018. Entre l'Estat i les comunitats autònomes es mobilitzaran en aquest període 2.400 milions d'euros per a aquestes tasques de rehabilitació, als quals se sumarà el capital privat per a aconseguir un volum total de 3.790 milions, un fluxe que cap municipi pot deixar passar de llarg.\nA Simat es calcula que hi ha unes sis-centes cases desocupades, més d'un centenar d'elles en estat ruïnós o semirruinós, i desenes d'habitatges de tres altures sense ascensor, que suposen un gran camp d'acció per a desenvolupar tasques de rehabilitació.\nEl nou govern d'esquerres sorgit de les darreres eleccions té una oportunitat de revtalitzar la trama urbana i generar llocs de treball amb la rehabilitació, un segment de la construcció que cap govern ha promogut fins ara a Simat.\nPublicat per ARC IRIS SIMAT a 19:02\nSIMAT PREMIA EL COMPROMÍS CÍVIC\nEls agentes de la Policia Local Jaume Tent i Mireia Gramuntell, les voluntàries de l'Associació d'Amics dels Animals de la Valldigna, i la mestra Rosa Ferrando han rebut este divendres el guardó al reconeixement cívic instaurat per l'Ajuntament de Simat amb motiu del Nou d'Octubre, amb la intenció de destacar a nivell personal valors que són eixemple d'una societat solidària, respectuosa i justa.\nEl lliurament de guardons ha estat el punt central de l'acte institucional dins la programació del Nou d'Octubre a Simat.\nRosa Ferrando va ser de les primeres mestres en utilitzar el valencià amb normalitat en les aules del col·legi Valldigna, i superant pors i arriscant-se a expedients disciplinaris va incomplir una llei que relegava el valencià a l·àmbit domèstic, segons indica l'ajuntament en l'exposició de criteris per a la concessió del guardó.\nAl policia local Jaume Tent se'l reconeix per salvar la vida d'una persona en un accident ocorregut en Benifairó.\nA la seua companya Mireia Gramuntell Magraner se li reconeix la seua tasca en la prevenció de la violència masclista, atés que mentre ha exercit d'agent a Simat ha elaborat un informe sobre les situacions específiques de risc de violència al municipi, i proposa mesures per a la seua prevenció. .\nLes voluntàries de l'Associació d'Amics dels Animals de la Valldigna han rebut el guardó per la seua dedicació a recollir, atendre i procurar l'acollida i adopció dels animals abandonats en Simat.\nPublicat per ARC IRIS SIMAT a 13:06\nUN ACTE INSTITUCIONAL I LA FESTA ESTELLÉS, NOVETATS AL NOU D'OCTUBRE A SIMAT\nLa Festa Estellés la nit del 8 d'octubre, i un acte institucional el 9, Dia Nacional del País Valencià, són les principals novetats del programa d'actes organitzats per l'Ajuntament de Simat. La Feste Estellés arriba a la seua tercera edició a Simat, però les dos anteriors van estar organitzades per EUPV, i en dates que no coincidien ni en el naixement del poeta ni en el Nou d'Octubre. Enguany organitza l'Ajuntament de Simat i es fa coincidir amb el Nou d'Octubre. Es projectarà un documental i es llegiran poemes, abans d'un sopar de baix braç per al qual cal adquirir tiquets al preu de tres euros (els xiquets i xiquetes gratis).\nEl dia 9 té un caire més festiu, tret de l'acte institucional previst al migdia a l'Ajuntament. La jornada començarà a les 9:30 amb un esmorzar a la Font Menor amb l'actuació de García, jocs infantils de vesprada, paelles, i revetla a la Font Gran.\nPublicat per ARC IRIS SIMAT a 20:43\nUN PERIODISTA BELGA ESPECIALITZAT EN TURISME CULTU...\nCOETER PASSA A LES SEMIFINALS DE L'INDIVIDUAL DE R...\nLES SOCIETATS MUSICALS DE LA SAFOR PREMIEN A ROBER...\nOLEGARIO ALARIO, PRIMER EN MASTER, I LLUÍS FERRAND...\nIGNACIO BLANCO PRESENTA A GANDIA EL SEU LLIBRE "BO...\nLA NOVA EDICIÓ DE LES RUTES DE LA XARA ESTARÀ DEDI...\nSIMAT TÉ UNA OPORTUNITAT AMB LA REHABILITACIÓ D'HA...\nUN ACTE INSTITUCIONAL I LA FESTA ESTELLÉS, NOVETAT...


L’Escola de Dansa del Casal de l’Espluga presentarà diumenge les noves coreografies | EFMR.cat\nInici Notícies Esports L’Escola de Dansa del Casal de l’Espluga presentarà diumenge les noves coreografies\nL’Escola de Dansa del Casal de l’Espluga presentarà en públic aquest diumenge 5 de març les coreografies que enguany participaran en concursos nacionals i internacionals. El Teatre del Casal serà l’escenari de l’estrena dels treballs que es podran veure a partir de les 5 de la tarda.\nLa jornada d’aquest diumenge serà ja la sisena edició de la presentació oficial de les coreografies de l’escola espluguina. Aquest 2018 entraran a escena 14 coreografies de la temàtica contemporània. 9 d’aquestes coreografies seran individuals “solos” protagonitzades per diverses ballarines de l’escola. També hi haurà 3 duos o trios i finalment dos grups que concursaran en certàmens estatals i mundials.\nLa principal novetat d’enguany és que es podrà veure sobre l’escenari un total de 40 ballarines de edats diferents i de diversos pobles de la Conca representant un sol ball que competiran a escala mundial. L’aposta de la professora Jèssica Estadella es deu al fet que enguany la final del Dance World Cup se celebri a Sitges. Tot i això, el ball primer haurà de passar per la fase classificatòria de Burgos.\nEstadella ha dit al programa esportiu de l’EFMR, l’Infoesport, que és tot un repte perquè “mai havia fet una cosa així”, però espera que l’Escola del Casal de l’Espluga sigui l’única en presentar tanta gent i que, així, pugui aconseguir un major impacte visual.\nÀUDIO: Entrevista a Jèssica Estadella, directora de l’Escola de Dansa del Casal\nCartell de la VI edició de la presentació de les coreografies\nArticle anteriorTast de clàssica del 27 de febrer del 2018\nArticle següentEl Monestir de Poblet engega un concurs d’Instagram per celebrar l’any del patrimoni cultural


Martorell, entre els municipis que aplicarà el toc de queda nocturn – aMartorell\nMartorell, entre els municipis que aplicarà el toc de queda nocturn\nEl Tribunal Superior de Justícia de Catalunya (TSJC) avala la petició d’aplicar el toc de queda, a partir d’aquesta mitjanit. La mesura afectarà 126 municipis catalans, entre ells Martorell. Són els de més de 10.000 habitants amb una incidència acumulada de més de 250 casos per cada 100.000 habitants els darrers set dies (IA7).\nTambé entraran en vigor aquesta mitjanit les que no afecten drets fonamentals i, per tant, no necessitaven aval judicial. Són el tancament de l’oci nocturn i la recuperació de les limitacions d’aforament, del 50% als interiors de bars i restaurants i del 70% en teatres, cinemes i altres activitats culturals, comerços, gimnasos i competicions esportives.\nUna altra mesura que està a punt d’entrar en vigor és l’obligatorietat de fer servir mascareta al carrer. Fins ara només s’havia de portar quan no es podia assegurar la distància de seguretat d’1,5 metres.\nEl president espanyol Pedro Sánchez, va anunciar aquest dimecres, després de reunir-se amb els presidents autonòmics, que s’haurà de tornar a portar com a norma general, excepte en àmbits com la platja o la muntanya on es pugui mantenir la distància o quan es faci esport.\nFont: Martorell, entre els municipis que aplicarà el toc de queda nocturn\nLa mascareta tornarà a ser obligatòria a l’aire lliure a partir de divendres\nDesactivat l’avís preventiu de contaminació atmosfèrica per partícules


Oscar Pistorius no participarà als Jocs Olímpics\nL'atleta, al qual de ben petit li van amputar les dues cames perquè li faltava un os entre el genoll i el turmell, no ha aconseguit fer la marca mínima per segona vegada\nÀLEX GOZALBO Barcelona 30/06/2012 13:09\n260x366 Oscar Pistorius, en una imatge promocional a Londres / BEN STANSALL / AFP Photo Oscar Pistorius, en una imatge promocional a Londres / BEN STANSALL / AFP Photo\nOscar Pistorius no serà als Jocs Olímpics de Londres. L'atleta, al qual de ben petit li van amputar les dues cames perquè li faltava un os entre el genoll i el turmell, no ha aconseguit fer la marca mínima que demanaven la Confederació Sud-africana d'Esports i el Comitè Olímpic. El velocista sud-africà ha acabat els 400 metres en 45 segons i 52 centèsimes, 22 centèsimes més lent de la marca que li feia falta.\nSegons la normativa, Pistorius necessitava baixar dues vegades de la marca mínima. Ho va fer al mes de març, quan va acreditar una marca de 45 segons i 20 centèsimes, però ara li ha estat impossible. Somni trencat.\n"Gràcies a tots pel seu suport. Ha estat una setmana difícil amb tres dies de competició durs en condicions adverses", ha escrit Pistorius a Twitter. L'esportista es quedarà sense el somni de ser el primer paralímpic que pren part en una prova d'atletisme d'uns Jocs Olímpics.\nL'única esperança d'Oscar Pistorius és acabar formant part de l'equip de relleus 4x100.


Documents d'estalvi i eficiència energètica en l'agricultura | Idae\nDocuments d'estalvi i eficiència energètica en l'agricultura\nDocuments tècnics en què s'expliquen els mètodes de reducció del consum d'energia en les diverses tasques agràries amb l'objectiu de conscienciar els agents del sector agrari sobre la importància de l'eficiència energètica\nL'IDAE, comptant amb la col·laboració del Ministeri d'Agricultura, Pesca i Alimentació, està desenvolupant una línia editorial en matèria d'eficiència energètica en el sector agrari amb l'objectiu de conscienciar els agents del sector sobre la importància del concepte d'eficiència energètica.\nAquesta línia editorial inclou la realització de diversos documents tècnics en què s'expliquen els mètodes de reducció del consum d'energia en les diverses tasques agràries.\nTríptic: Mesures d'estalvi i eficiència en l'agricultura\nEn la fase d'elaboració de l'E4, es va decidir incorporar l'agricultura com a sector d'actuació específic, ressaltant la importància que les mesures d'eficiència energètica podrien tenir en el futur d'aquest sector estratègic...\nEstalvi i eficiència energètica en agricultura de regadiu\nCap país europeu, ni tan sols els mediterranis, compta amb una superfície semiàrida superior als dos terços, com Espanya, ni amb tanta extensió de cultius de regadiu. Si, a més, s'analitzen les pluges o les evapotranspiracions, és fàcil observar que el nostre país disposa de...\nEstalvi i eficiència energètica en instal·lacions ramaderes\nEls sectors de la ramaderia intensiva, principalment porcina i avicultura, estan immersos en una contínua evolució motivada, d'una banda, per l'aplicació de noves normatives sanitàries i de protecció del medi ambient i, de l'altra, per la mateixa reestructuració del sector per adaptar-se a nivells de...\nAuditories energètiques en instal·lacions ramaderes. Part 1: Manual per a la realització d'auditories energètiques en instal·lacions ramaderes\nLes explotacions ramaderes tenen un consum energètic variable, a grans trets, en funció de la climatologia on es trobi ubicada, i de la tipologia de l'explotació. Inventariar, analitzar i donar alternatives al consum energètic de les explotacions és una tasca que donarà benefici econòmic i reduirà el compte de despeses de l'explotació, cosa que incrementarà la competitivitat de la matèria produïda. En aquest document es donen les bases teòriques per a la realització d'una auditoria energètica en una explotació ramadera, indicant mètodes i càlculs que es faran servir per a cadascun dels subsistemes que formen una explotació. També s'hi aporten recomanacions i tècniques d'optimització del consum d'energia.\nAuditories energètiques en instal·lacions ramaderes. Part 2: Protocol per a la realització d'auditories energètiques en instal·lacions ramaderes i exemples d'auditories en quatre instal·lacions\nAmb aquest protocol s'analitzen cadascun dels subsistemes des del punt de vista energètic en l'explotació, diagnosticant els punts febles de menor eficiència energètica amb la finalitat de proposar solucions que la millorin energèticament. Es pretén que aquest protocol d'auditoria energètica sigui una eina útil per valorar i reduir, si s'escau, el consum energètic i econòmic de les explotacions ramaderes.\nEstalvi de combustible en el tractor agrícola\nLa decisió que més condiciona el consum de gasoil en una explotació agrícola és la selecció dels cultius, així com el tipus i el nombre d'operacions agrícoles que s'hi desenvoluparan. Però un cop presa aquesta decisió, la selecció i adaptació de la maquinària...\nConsums energètics en les operacions agrícoles a Espanya, coeditat amb el Ministeri d'Agricultura, Pesca i Alimentació.\nEstalvi, eficiència energètica i sistemes de cultiu agrícola\nEl cultiu del sòl és la feina agrícola en què es consumeix la major quantitat de combustible en els cultius extensius, per la qual cosa la tria del sistema de cultiu més apropiat en cada cas és molt important a l'hora d'aconseguir la major eficiència energètica.\nEstalvi, eficiència energètica i estructura de l'explotació agrícola\nPer tancar la trilogia sobre l'estalvi de gasoil en l'agricultura (les anteriors es van centrar en el tractor i en les operacions agrícoles), en aquesta es preveu l'estructura i la dimensió de l'explotació de producció com un factor decisiu d'estalvi a partir de l'eficiència energètica en les feines agrícoles.\nEstalvi, eficiència energètica i fertilització nitrogenada\nEls fertilitzants nitrogenats s'apliquen per a la millora de la productivitat dels cultius. Però, com l'aigua i l'energia, són béns que cal manegar de forma eficient, tant en la seva producció com en l'aplicació. En aquesta publicació es presenta l'elevat cost energètic dels fertilitzants minerals nitrogenats i s'analitzen les alternatives que permeten reduir-ne al màxim l'ús en les explotacions agràries o bé fer-los servir de la manera més eficient possible.\nEstalvi i eficiència energètica en hivernacles\nUn consum desmesurat de l'energia no tan sols repercuteix negativament en el medi ambient, sinó que també influeix negativament en el balanç econòmic de les explotacions agrícoles i en la imatge que el sector transmet a la societat. Així, la despesa mitjana dels hivernacles en energia ha crescut en els darrers anys, en gran part a causa de fer-ne un ús poc eficient. En aquesta publicació s'indiquen les necessitats energètiques d'un hivernacle per presentar, a continuació, una sèrie de mesures concretes que en permetin millorar l'estalvi i l'eficiència energètica, així com la possibilitat d'utilitzar energies renovables en aquests agrosistemes.\nProtocol d'auditoria energètica en hivernacles. Auditoria energètica d'un hivernacle per al cultiu de flor tallada a Mendigorria\nEn aquesta publicació, com a continuació de l'anterior (Estalvi i eficiència energètica en hivernacles), es desenvolupa amb mes detall com es fa un balanç energètic en un hivernacle i un model de protocol d'auditoria energètica amb un exemple explicatiu. Es pretén que aquest protocol d'auditoria energètica en hivernacles sigui una eina útil per valorar i reduir, si s'escau, el consum energètic i econòmic de les explotacions agrícoles en hivernacles.\nEstalvi i eficiència energètica en les comunitats de regants\nAquesta publicació tracta sobre les característiques de les comunitats de regants, de les quals es descriuen les principals infraestructures i es defineixen els diferents punts crítics de consum energètic existent. A continuació, es proposen distints tipus de mesures per millorar l'eficiència energètica i l'estalvi, tant d'energia com econòmic, en les comunitats de regants, explicant en què consisteix cadascuna de les mesures proposades i com afecten a la millora de l'eficiència energètica i a l'estalvi energètic i econòmic.\nProtocol d'auditoria energètica en les comunitats de regants\nEn el Pla d'acció 2008-2012 de l'E4 es preveuen mesures destinades a l'agricultura de regadiu centrades en la migració de sistemes de reg per aspersió a sistemes de reg per degoteig, i de promoure plans de millores energètiques en comunitats de regants a través de les auditories energètiques en què IDAE ha desenvolupat un protocol d'auditoria desenrotllat en aquesta publicació. Amb aquest protocol es poden diagnosticar els punts febles de menor eficiència de la comunitat de regants i proposar així solucions de millora energètica que comportaran una reducció del consum energètic i econòmic de les explotacions agrícoles en regadius. Aquesta publicació es també el model d'informe d'una aplicació informàtica denominada "Auditories energètiques en comunitats de regants". Aquesta aplicació informàtica, que funciona en un entorn de base de dades, permet mecanitzar i acumular les diferents auditories que realitzen les empreses especialitzades en aquest camp, i d'aquesta forma es podran aplicar els coneixements apresos en aquesta matèria al llarg del temps.\nEstalvi i eficiència energètica en els cultius energètics i agricultura\nL'agricultura, a més de l'estalvi i ús eficient del gasoil i de les matèries primeres utilitzades en el procés de producció, té una altra manera de contribuir a la política de reducció de les emissions de gasos d'efecte hivernacle, que és la producció i ús sostenible de la biomassa d'origen agrari. És clar que serà necessari analitzar el balanç energètic i les emissions de gasos d'efecte hivernacle (GEH) evitades, tant en el procés de producció com en el d'emmagatzematge i transport de la biomassa. També serà necessari que els agricultors troben prou incentiu econòmic i rendibilitat en la producció de biomassa per a finalitats energètiques, ja que d'altra manera no serà possible que aquest sector es desenvolupi amb èxit. L'objectiu d'aquesta publicació és el coneixement per part de l'agricultor o ramader de la generació i utilització de la biomassa de la forma més eficient energèticament, en la doble faceta de productor de biomassa i de potencial usuari d'aquesta biomassa per cobrir les seves pròpies necessitats energètiques.\nEstalvi i eficiència energètica amb agricultura de conservació\nEn general, les tècniques agràries convencionals actuals comporten un deteriorament considerable per al medi ambient, a més de constituir un model de producció manifestament millorable des del punt de vista energètic. L'agricultura convencional, en incloure pràctiques com el cultiu intensiu, incrementa considerablement l'escorrentia i l'erosió del sòl i la contaminació dels rius per sediments, fertilitzants i pesticides. L'aplicació pràctica de l'agricultura de conservació es basa en una disminució dràstica (fins i tot la supressió) del conreu. En no portar a terme el conreu, queda sobre la superfície una coberta vegetal amb les restes del cultiu anterior, que lluny d'afectar negativament el sòl, el protegeix contra l'erosió i el nodreix de manera natural. A més, fomenta la presència de microorganismes i fauna, que ajuden activament a l'agricultor a millorar la seva collita, encara que no es percebi a simple vista. Per últim, una altre avantatge important de l'agricultura de conservació és la seva major rendibilitat econòmica en comparació amb la convencional. El conreu del sòl requereix elevades inversions en adquisició i manteniment de maquinària agrícola, combustible i mà d'obra.\nEstalvi i eficiència energètica en agricultura de conservació. Experiències al camp\nIDAE, el mes de març de 2009, va editar la publicació "Estalvi i eficiència energètica en agricultura de conservació". En aquesta publicació s'explicaven des d'un punt de vista energètic i agronòmic les diferents tècniques utilitzades en l'agricultura de conservació a Espanya, així com els beneficis agroambientals existents amb la seva pràctica.\nCom a continuació, l'IDAE edita aquesta publicació enormement pràctica que pretén acostar al lector l'agricultura de conservació, amb l'opinió i els resultats obtinguts per un conjunt de 10 agricultors que fa més d'una dècada que apliquen aquesta tècnica en diferents cultius i regions d'Espanya.\nEstalvi i eficiència energètica en l'agricultura de precisió\nAquest document aborda els conceptes fonamentals de l'agricultura de precisió: s'estudien els sistemes d'ajuda al guiatge i guiatge automàtic de tractors, es combina aquesta tecnologia amb la sembra directa, es fan servir tècniques de destrucció de males herbes i, en general, s'aborden totes les tasques agrícoles en què existeix la possibilitat d'estalvi energètic i d'entrades aplicant aquestes tècniques de l'agricultura de precisió. Finalment, s'intenta donar al lector una sèrie de recomanacions a través d'un resum sobre l'ús d'aquestes tècniques i unes breus regles clau.\nEstalvi i eficiència energètica en vaixells de pesca\nLa flota pesquera espanyola és la més important de la Unió Europea i una de les més importants del món. El vaixell mitjà espanyol supera la mitjana europea pel que fa a potència i arqueig, i això és a causa del gran port dels vaixells congeladors espanyols. En general, en el sector pesquer espanyol hi manca una adequada eficiència energètica. Amb una flota registrada de més de 13.000 vaixells, una tercera part dels quals amb una antiguitat superior als 30 anys, els costos en combustible són un factor important a tenir en compte en la rendibilitat de l'activitat del vaixell. No obstant això, existeix la possibilitat d'aplicar tècniques capaces d'actuar en els punts crítics energètics del sector, aconseguint mantenir la producció i assegurant la sostenibilitat mediambiental i mantenint o fins i tot incrementant la rendibilitat de les explotacions. En aquesta publicació s'analitzen, des d'un punt de vista de consum d'energia, les diferents parts d'un vaixell pesquer, incidint en els seus punts crítics de consum energètic; així mateix, es donen les pautes i tècniques per reduir-los, tant en la fase del disseny i construcció en drassanes com en la fase de feina diària. A més, es desenvolupa un model de protocol per realitzar auditories energètiques en vaixells de pesca, model que pretén ser una eina d'ajuda a les empreses especialitzades en aquest camp per al diagnòstic dels punts de menor eficiència del vaixell, i poder proposar així solucions de millora, tant estructurals com d'hàbits d'ús, tot això encaminat a la reducció del consum d'energia.\nEstalvi i eficiència energètica en vaixells de pesca. Experiències i pràctiques\nIDAE, el mes de març de 2009, va editar la publicació "Estalvi i eficiència energètica en vaixells de pesca". En aquesta publicació s'analitzaven, des d'un punt de vista de consum d'energia, les diferents parts d'un vaixell pesquer, incidint en els punts crítics de consum energètic. Com a annex a aquesta publicació, es desenvolupa un model de protocol per realitzar auditories energètiques en vaixells de pesca, model que pretén ser una eina d'ajuda a les empreses especialitzades en aquest camp per al diagnòstic dels punts de menor eficiència del vaixell, i poder proposar així solucions de millora encaminades a la reducció del consum d'energia.\nEn funció d'aquest protocol d'auditoria i finançades pel Pla d'acció 2008-2012, s'han portat a terme ja més de 200 auditories en vaixells de pesca i s'han proposat mesures per a la reducció de combustible en totes aquestes embarcacions. Algunes d'aquestes mesures ja s'han executat en els vaixells de pesca i s'ha constatat l'estalvi previst.\nAmb l'experiència adquirida en el desenvolupament de les auditories energètiques i l'execució de les mesures proposades, així com per l'anàlisi d'altres projectes sobre estalvi d'energia en vaixells de pesca, s'ha gestat i desenvolupat aquesta publicació. Publicació que pretén, a més, abordar i resumir tot el desenvolupament tecnològic i innovador dels darrers anys en aquest sector.


Préstec interbibliotecari — Català\nEsteu aquí: Inici › Biblioteca › Serveis › Préstec interbibliotecari\nA través d'aquest servei podeu demanar documents d'altres biblioteques. La biblioteca us pot proporcionar mitjançant préstec interbibliotecari:\nBibliografia bàsica exhaurida, no disponible a la biblioteca del vostre centre, ni a la resta d'extensions.\nBibliografia complementària, no disponible a la biblioteca del vostre centre, ni a la resta d'extensions.\nAltres documents que us siguin d'interès (articles de revistes, tesis, etc.) per a seguir els vostres estudis, sempre que la petició estigui acompanyada amb un document que acrediti la seva vinculació amb els estudis.\nEn cap cas es proporcionarà, a través d'aquest servei, bibliografia bàsica d'imminent publicació, ja que, tret de situacions excepcionals, sempre es podrà trobar a les biblioteques de Nou Barris i/o de les extensions.\nLa petició de documents d'altres centres s'ha de fer en persona a les biblioteques . La persona interessada haurà de mostrar el seu carnet vigent d'estudiant de la UNED o qualsevol altre document que l'acrediti com a membre d'aquesta Universitat. Es poden demanar un màxim de tres llibres alhora .\nSi heu sol·licitat un article de revista o una part d'un llibre, us farem arribar les fotocòpies. Si heu demanat un document original (llibre, vídeo, tesi doctoral, etc.), el podreu consultar a la biblioteca.\nPodeu demanar el cost i el temps d'espera aproximats de la vostra petició abans de fer la sol·licitud.\nSi teniu algun dubte o suggeriment sobre aquest servei, ens el podeu fer arribar adreçant-vos en persona, per telèfon o per correu electrònic a les biblioteques.\nLa utilització del servei pot comportar una despesa que aniria a càrrec de l'usuari. El pagament es farà efectiu de forma fraccionada, de manera que es pagarà el 50% del l'import a l'hora de fer la sol·licitud del document i l'altre 50% quan us sigui lliurat. En els casos en què el document no pugui ser entregat, se us retornarà l'import pagat.\nPeticions a la Biblioteca Central de la UNED i centres associats:\nPréstec de llibres: 8,00 euros\nFotocòpies d'artícles: segons tarifes de cada centre/0,15 euros\nPeticions fora de la UNED:\nSegons tarifes de cada centre


Àudios de la secció Mari Pau Huguet t'ensenya a anar pel món - Gravetat zero\nMari Pau Huguet t'ensenya a anar pel món\nLa Mari Pau Huguet parla japonès i ens n'ensenya: "La pronunciació és fàcil però l'escriptura és molt complicada". Parlem amb una professora i un alum\nne: Lourdes Porta i Ariel Gómez Valiente. Amb sis anys d'estudi et pots treure un primer títol.\nLa Mari Pau Huguet parla japonès i ens n'ensenya: "La pronunciació és fàcil però l'escriptura és molt complicada". Parlem amb una professora i un alumne: Lourdes Porta i Ariel Gómez Valiente. Amb sis anys d'estudi et pots treure un primer títol.\nEl 40 i el 64, dos números que has de saber per anar a Roma\nSón els autobusos que passen pels monuments més famosos de Roma. Són els més utilitzats pels turistes i... pels lladres! Avui aprenem italià amb la Mari Pau Huguet, la professora Àngels Bargalló i el Josep Jiménez.\nMari Pau Huguet ens ensenya francès amb la professora Sílvia Abòs, Melania Pijuan i amb l'actor Sergi Cervera. El francès té setze vocals orals difere\nnts i tots coincideixen que el que costa més és la pronúncia. En fem una prova!\nMari Pau Huguet ens ensenya francès amb la professora Sílvia Abòs, Melania Pijuan i amb l'actor Sergi Cervera. El francès té setze vocals orals diferents i tots coincideixen que el que costa més és la pronúncia. En fem una prova!\nViatgem fins a Alemanya amb la Mari Pau, la professora d'alemany Eulàlia Duñach i el traductor Wladimir Padrós, que ens intentaran fer perdre la por d'aprendre un idioma que té fama de difícil.\nRus amb Mari Pau Huguet: "No digueu paraulotes a la televisió russa"\nRússia és el destí on ens porta aquesta setmana la Mari Pau Huguet. La Nina Avrova és professora de rus, i ens fa una mena de lliçó exprés amb dos est\nudiants: Jordi Mesalles i Antonio de la Casa. Quines són les principals paraulotes? Què és el que ens costa més del rus als catalans? Us convidem a descobrir el món amb la Mari Pau i a practicar-hi!\nRússia és el destí on ens porta aquesta setmana la Mari Pau Huguet. La Nina Avrova és professora de rus, i ens fa una mena de lliçó exprés amb dos estudiants: Jordi Mesalles i Antonio de la Casa. Quines són les principals paraulotes? Què és el que ens costa més del rus als catalans? Us convidem a descobrir el món amb la Mari Pau i a practicar-hi!\nMari Pau Huguet: "A la Xina no és fàcil trobar els lavabos"\nLa Mari Pau Huguet ens porta de viatge a través dels idiomes. Avui hem anat a la Xina amb Eva Costa, professora de xinès; amb Daniel Murillo, que ha v\niscut en un monestir budista, i amb Marie Combaret, estudiant de xinès que té un fill establert a la Xina.\nLa Mari Pau Huguet ens porta de viatge a través dels idiomes. Avui hem anat a la Xina amb Eva Costa, professora de xinès; amb Daniel Murillo, que ha viscut en un monestir budista, i amb Marie Combaret, estudiant de xinès que té un fill establert a la Xina.


Urkullu anirà a la Conferència de Presidents\nEl Lehendakari, Iñigo Urkullu, assistirà finalment a la Conferència de Presidents autonòmics després d'aconseguir que es convoqui per demà una comissió mixta del Concert Econòmic amb la finalitat de concertar certs impostos amb l'Administració basca.\nUrkullu ha apel·lat, a més, al president Pedro Sánchez i als seus nous ministres a treballar de "forma diferent la bilateralitat" amb Euskadi, i espera que es reactivi el traspàs de transferències per a completar l'Estatut de Gernika.\nEl Lehendakari, que ha participat en la constitució del Centre Basc d'Intel·ligència Artificial al Parc Tecnològic d'Àlaba, a Vitòria-Gasteiz, ha anunciat la seva decisió de ser present a la cimera de Salamanca, un cop convocada la comissió mixta i tenint en compte els temes "importants" que es tractaran en la trobada, que afecten també a Euskadi, com la situació de la pandèmia de la covid-19, el procés de vacunació, els fons europeus o el repte demogràfic.\nD'aquesta manera, es repeteix l'episodi ocorregut l'any passat, quan Iñigo Urkullu va decidir a última hora participar en la Conferència de Presidents de Sant Millán de la Cogolla (la Rioja) organitzada pel 31 de juliol després tancar-se un acord entre els Executius central i basc sobre el camí de dèficit de la comunitat autònoma.\nUrkullu ha realitzat una reflexió sobre l'oportunitat d'acudir a la trobada de divendres que ve i ha decidit fer-ho, després d'aconseguir arrencar al Govern de Pedro Sánchez la convocatòria del Concert Econòmic, sense oblidar també qüestions rellevants com la pandèmia o els fons Next Generation, que centraran el cim.\nAquestes són qüestions a tractar en un diàleg multilateral, que, segons ha explicat Urkullu, "redunden en benefici" de la ciutadania basca, però ha precisat que "tot això en un marc també bilateral amb el Govern espanyol, que és el que avui es acaba de substanciar, aconseguint un acord per a la celebració de la comissió mixta del Concert ".\n"Això és el que significa el respecte a un autogovern reconegut, a un autogovern que contempla també la vida diària dels ciutadans bascos", ha insistit.\nA la reunió de la comissió mixta del Concert acordada, es tractarà, segons ha explicat, "la concertació de tributs que figuraven com transaccions digitals o altres figures impositives que el Govern espanyol havia adoptat com a conseqüència de figures europees".\n"En aquest cas, amb vista al Concert Econòmic, era absolutament necessari que es concertaran amb l'Administració basca, sigui amb el Govern Basc o amb les diputacions, que són les que tenen representació en aquesta comissió", ha apuntat.\nSegons la seva opinió, l'adopció a última hora de la decisió d'acudir a la Conferència de Presidents a l'aconseguir amb l'Executiu de Pedro Sánchez un acord d'última hora, tal com va passar l'any passat amb la cimera de presidents que es va celebrar a Sant Millán de la Cogolla, "no és la forma adequada" de comunicar-se entre els dos governs.\n"Hem viscut una situació semblant a la de l'any passat per aquesta mateixes dates davant d'una celebració d'una Conferència de Presidents", ha admès, per apel·lar al "nou Govern, conformat amb els nous ministres i ministres", i també al president "a que aquesta interpretació de la bilateralitat sigui treballada d'una altra manera diferent ".\nDesprés de lamentar la forma en què s'ha treballat aquesta 'bilateralitat' "des de l'any passat fins avui", ha demanat que es modifiqui aquesta forma d'actuar. Per això, ha posat en valor "el respecte al Concert Econòmic", amb l'acord per celebrar la comissió mixta, i ha recordat que està pendent "el compliment de l'Estatut de Gernika".\nPer això, espera que els traspassos de matèries pendents "es reactivin novament" amb la ministra de Política territorial i portaveu de Govern, Isabel Rodríguez.


Fenologia i Meteorologia a l'Alta Segarra: Dades 25 de juny de 2014\nLa jornada d'avui ha començat amb cels tapats i boires freqüents, que no obstant s'han desfet ràpidament tal i com és habitual en aquesta època. El matí ha tingut força núvols i pluges febles, i a migdia s'han obert clarianes, amb creixement de nuvolades a la tarda que han deixat petits ruixats, poc importants i de reduïda extensió. La propera nit serà fresca, amb intervals de núvols i alguna boira a primera hora, i demà el dia serà variable amb més sol al matí i algun ruixat de tarda, temperatures una mica més altes. Els propers dies tindrem temps més aviat tranquil i amb temperatures una mica més altes, que no obstant seran més baixes que les habituals per l'època.\nLes màximes del dia s'han mogut entre els 21 i 27ºC, mentre que les mínimes s'han situat entre els 12 i 14ºC, amb vent fluix de mestral, humitat elevada i visibilitat dolenta a primera hora i bona la resta del dia.\nPublicat per Josep Raich Duarri a 20:30